సోనీ మోలోనీ

డెనిస్ ఆండ్రూ రాబర్ట్ " సోనీ " మోలోనీ (1910, ఆగస్టు 11 - 1942, జూలై 15) న్యూజీలాండ్ మాజీ క్రికెట్ ఆటగాడు. న్యూజీలాండ్ క్రికెట్ జట్టు తరపున 1937లో ఇంగ్లాండ్ పర్యటనలో మూడు టెస్టులు ఆడాడు.

 జననం, విద్య 
మోలోనీ 1910, ఆగస్టు 11న డునెడిన్‌లో జన్మించాడు. ఒటాగో బాయ్స్ హైస్కూల్‌లో చదువుకున్నాడు. అక్కడ క్రికెట్, రగ్బీ, అథ్లెటిక్స్‌లో పాఠశాలకు ప్రాతినిధ్యం వహించాడు.

 క్రికెట్ రంగం 
మిడిల్ ఆర్డర్ లేదా ఓపెనింగ్ బ్యాట్స్‌మన్ గా, లెగ్ స్పిన్ బౌలర్ గా రాణించాడు. సోనీ మోలోనీ 1929 నుండి 1941 వరకు న్యూజీలాండ్‌లో ఫస్ట్-క్లాస్ క్రికెట్ ఆడాడు. అత్యధిక ఫస్ట్-క్లాస్ స్కోరు 190. 1937 ఫిబ్రవరిలో ఆక్లాండ్‌పై వెల్లింగ్‌టన్ ఇన్నింగ్స్‌ను ప్రారంభించాడు. మూడు నెలల తర్వాత కేంబ్రిడ్జ్ యూనివర్సిటీపై 23 పరుగులకు 5 వికెట్లు తీసి, తన అత్యుత్తమ బౌలింగ్ గణాంకాలు సాధించాడు.

మొలోనీ 1937లో న్యూజీలాండ్ జట్టుతో కలిసి ఇంగ్లాండ్‌లో పర్యటించాడు, మూడు టెస్టు మ్యాచ్‌లు ఆడాడు. లార్డ్స్‌లో జరిగిన మొదటి టెస్టులో తొలి ఇన్నింగ్స్‌లో 64 పరుగులు చేశాడు. ఆల్బీ రాబర్ట్స్‌తో కలిసి ఎనిమిదో వికెట్‌కు 104 పరుగులు జోడించాడు. పర్యటనలో అత్యంత విజయవంతమైన ఆటగాళ్ళలో ఒకడు, 26 ఫస్ట్-క్లాస్ మ్యాచ్‌లలో 34.83 సగటుతో 1463 పరుగులు చేసి, 26.68 సగటుతో 57 వికెట్లు తీసుకున్నాడు.Don Neely & Richard Payne, Men in White: The History of New Zealand International Cricket, 1894–1985, Moa, Auckland, 1986, p. 166. 1938-39లో సర్ జూలియన్ కాన్స్ XI తో జరిగిన మ్యాచ్‌లో న్యూజీలాండ్‌కు కెప్టెన్‌గా వ్యవహరించాడు.

 ఉద్యోగం 
మోలోనీ డునెడిన్‌లో భీమా గుమస్తాగా పని చేస్తున్నప్పుడు రెండవ ప్రపంచ యుద్ధంలో సేవ చేయడానికి చేరాడు.

 మరణం 
1942, జూలై 15న రెండవ ప్రపంచ యుద్ధంలో మొదటి ఎల్ అలమీన్ యుద్ధంలో మరణించాడు. మరణించే సమయంలో 20 పదాతిదళ బెటాలియన్‌లో లెఫ్టినెంట్‌గా ఉన్నాడు. ఎల్ అలమెయిన్ వార్ స్మశానవాటికలో ఖననం చేయబడ్డాడు.

 మూలాలు 

 బాహ్య లింకులు 
 
 
 Sonny Moloney at CricketArchive
 Cenotaph Record: Denis Andrew Robert Moloney

వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1942 మరణాలు
వర్గం:1910 జననాలు